Nolikuma pielikums Nr.4

**Līgums par šķeldas piegādi Nr.\_\_\_\_\_**

Līvānos Dokumenta datums ir tā elektroniskās parakstīšanas datums

**Sabiedrība ar ierobežotu atbildību “Līvānu siltums”**, reģistrācijas Nr.40003482591 (turpmāk – Pasūtītājs), tās valdes priekšsēdētāja Valērija Prilucka personā, kas rīkojas saskaņā ar statūtiem, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_\_ (turpmāk - Piegādātājs), tās \_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk - Piegādātājs), no otras puses, turpmāk tekstā katra atsevišķi saukta Puse un abas kopā sauktas Puses,

pamatojoties uz tirgus izpētes “Koksnes šķeldas piegāde SIA “Līvānu siltums” siltumenerģijas ražošanai 2023.-2024.gada apkures sezonā’’ rezultātiem, izsakot savu brīvu gribu, bez maldības, viltus un spaidiem, noslēdz šāda satura līgumu (turpmāk – Līgums).

**1. Līguma priekšmets**

**1.1.** Ar šo Līgumu Piegādātājs apņemas pārdot un piegādāt un Pasūtītājs apņemas pirkt enerģētisko šķeldu, kas ražota no malkas, nomaļu un lapu koku apaugumu (turpmāk – Kurināmais), **6 000 MWh** (seši tūkstoši megavatstundu) laika posmā no 2024.gada 2.februāra līdz 2024.gada 31.martam, saskaņā ar Līguma noteikumiem.

**1.2.** Par Kurināmo tiek uzskatīta enerģētiskā šķelda, kas atbilst Līguma 1.pielikumā “Kurināmā kvalitātes prasības” noteiktajām kvalitātes prasībām, vai “Baltpool” starptautiskas biomasas biržas standartam **SM3D**.

**2. Kurināmā cena un līguma izpildes nodrošinājums**

**2.1**. Kurināmā cena par 1 MWh ir **EUR \_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_)par vienu megavatstundu) bez pievienotās vērtības nodokļa. Pievienotās vērtības nodoklis tiek piemērots Latvijas Republikas normatīvajos aktos noteiktajā kārtībā un apmērā.

**2.2.** Kurināmā pārdošanas cena ir noteikta Kurināmā apjomam, kas ir norādīts šī Līguma 1.1. apakšpunktā.

**2.3.** Kurināmā pārdošanas cena, kas norādīta šī Līguma 2.1.apakšpunktā, ir galīga un visaptveroša un ietver iekraušanas un transportēšanas izmaksas līdz kurināmā nodošanas vietai, kurināmā izkraušanu, visu nepieciešamo dokumentu saņemšanu, noformēšanu un iesniegšanu Pasūtītājam, ar Kurināmā importu saistītās izmaksas (ja attiecināms) u.tml., un Piegādātājs nav tiesīgs pieprasīt no Pasūtītāja jebkādu papildu samaksu vai izdevumu atlīdzību.

**2.4.** Izdevumus, kas saistīti ar Kurināmā svēršanu, enerģētiskās vērtības un kvalitātes noteikšanu pēc Kurināmā pieņemšanas sedz Pasūtītājs šajā Līgumā paredzētajā apjomā.

**3.Norēķinu kārtība**

**3.1.** Pasūtītājs maksā Piegādātājam par pienācīgi piegādāto Kurināmo atbilstoši šī Līguma noteikumiem, pamatojoties uz Piegādātāja iesniegtajiem rēķiniem.

**3.2.** Rēķini par piegādāto Kurināmo tiek izrakstīti par 15 (piecpadsmit) dienu periodu no 1. līdz 15.mēneša datumam un no 16. līdz mēneša pēdējam datumam (turpmāk – Piegādes periods) par faktiski veiktajām Kurināmā piegādēm, pamatojoties uz abu Pušu saskaņotu Piegādes perioda atskaiti, atbilstoši šī Līguma 5.10. un 5.11.apakšpunkta noteikumiem.

**3.3**. Rēķina izrakstīšanas un samaksas kārtība:

**3.3.1.** Pasūtītājs norēķinās par piegādāto Kurināmo 30 (trīsdesmit) dienu laikā no rēķina saņemšanas brīža;

**3.3.2.** Pasūtītājs nodrošina kurināmā mitruma (F) analīžu veikšanu katrai kravai. Pelnu satura (A) noteikšana izlases kārtībā tiek nodota Pasūtītāja izvēlētajā akreditētā laboratorijā. Analīžu rezultāti tiek iekļauti Piegādes perioda atskaitē.

**3.3.3.** Analīžu rezultāti un Piegādes perioda atskaite tiek nosūtīti elektroniski Piegādātāja kontaktpersonai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**3.4**. Rēķins tiek uzskatīts par apmaksātu brīdī, kad Piegādātāja banka ir akceptējusi Pasūtītāja maksājuma uzdevumu.

**3.5**. Ja Pasūtītājs nenorēķinās ar Piegādātāju šī Līguma 3.3.1.apakšpunktā noteiktajā termiņā, tad Pasūtītājs maksā Piegādātājam līgumsodu 0.1 % (nulle komats viens procents) no pamatparāda summas par katru nokavēto maksājuma dienu, bet ne vairāk kā 10% (desmit procenti) no pamatparāda summas.

**3.6.** Ja Pasūtītājs nepieņem Kurināmo sakarā ar to, ka tas neatbilst kaut vienam Līguma 1.pielikumā noteiktajam kvalitātes kritērijam, vai Piegādātājs attiecīgajā nedēļā noteiktajā termiņā nepiegādā Kurināmo vai piegādā mazākā apjomā nekā Pasūtītāja iknedēļas pasūtījumā, Piegādātājs maksā Pasūtītājam līgumsodu 0.1% (nulle komats viens procents) no nepiegādātā Kurināmā apjoma summas par katru nokavēto piegādes dienu, bet ne vairāk kā 10% (desmit procenti) no parāda summas. Šādos gadījumos Pasūtītājs ir tiesīgs ieturēt līgumsodu no Piegādātājam izmaksājamās atlīdzības par piegādāto Kurināmo, izrakstīt rēķinu par līgumsoda samaksu vai ieturēt no Līguma saistību izpildes nodrošinājuma.

**3.7.** Līgumsoda samaksa neatbrīvo Puses no zaudējumu atlīdzības un Līguma izpildes pienākuma.

**4.Piegādes noteikumi**

**4.1.** Piegādātājs piegādā kurināmo līdz Pasūtītāja katlu mājai pēc adreses **Celtniecības iela 7A,** Līvāni, Līvānu novads saskaņā ar Pasūtītāja pasūtījumu. Kurināmā pieņemšana notiek no pirmdienas līdz piektdienai, no plkst. 8.00 līdz plkst. 16.00.

**4.2.** Līguma 1.1.apakšpunktā noteikto Kurināmā piegādes apjomus pa nedēļām (dienām) Piegādātājs saskaņo ar Pasūtītāja kontaktpersonu. Kopējais piegādes apjoms var mainīties 15% robežās, nemainot vienas megavatstundas cenu.

**4.3.** Piegādātājs apņemas izpildīt visus viņam saskaņā ar Līguma 4.1. un 4.2.apakšpunkta noteikumiem iesniegtos Kurināmā pasūtījumus un nodrošināt Kurināmā vienmērīgu piegādi pa dienām atbilstoši ar Pasūtītāju saskaņotajiem apjomiem un precīziem piegādes laikiem. Piegādātājs bez saskaņošanas ar Pasūtītāju nav tiesīgs piegādāt Kurināmo pirms vai pēc Pasūtītāja attiecīgajā pasūtījumā norādītā piegādes laika.

**4.4.** Par katra Kurināmā apjoma piegādi Piegādātājs iesniedz Pasūtītājam Kurināmā piegādes pavadzīmi, kas aizpildāma Latvijas Republikas normatīvajos aktos noteiktajā kārtībā, norādot piegādātā Kurināmā apjomu ber.m3.

**4.5.** Pasūtītājs nodrošina piegādātā Kurināmā svara noteikšanu tonnās (t) ar precizitāti 0.02 t, izmantojot elektronisko svaru sistēmu, kas nosver transporta līdzekli ar Kurināmo, bruto svaru (pirms izkraušanas) un tukšu transporta līdzekli (pēc kravas izkraušanas), kā starpību iegūstot piegādātā Kurināmā svaru (t). Piegādātājam tiek izsniegta izdruka no elektroniskās svēršanas sistēmas par veiktajiem mērījumiem.

**4.6.** Kurināmais tiek uzskatīts par nodotu pēc kravas nosvēršanas un pavadzīmes parakstīšanas no Pasūtītāja pārstāvja puses. Kurināmā faktiskā pieņemšanas un attiecīgās pavadzīmes parakstīšana neliedz Pasūtītājam tiesības vēlāk izvirzīt pretenzijas par Kurināmā kvalitāti, ievērojot šī Līguma 5.punkta noteikumus.

**4.7.** Piegādātājs ir tiesīgs izkraut Kurināmo tikai Pasūtītāja pārstāvja klātbūtnē. Izkraušana bez Pasūtītāja pārstāvja klātbūtnes ir aizliegta.

**4.8.** Piegādātāja pilnvarotā persona ar tiesībām parakstīt preču pavadzīmes: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(tālr.\_\_\_\_\_\_\_\_\_\_\_), e-pasts: (\_\_\_\_\_\_\_\_\_\_\_\_\_\_\_\_\_\_\_\_\_). **5.Kurināmā apjoma uzskaite**

**5.1.** Katra piegādātā Kurināmā krava tiek nosvērta.

**5.2.** Pēc kravas nosvēršanas pieņēmējs uzrāda izkraušanas vietu un transportlīdzeklis dodas izkrauties.

**5.3.** Pēc izkraušanas kravas pieņēmējs veic kravas vizuālo kontroli. Kvalitātes neatbilstības gadījumā tiek veikta kravas fotografēšana un neatbilstības akta sastādīšana, par to tiek paziņots Piegādātājam.

**5.4**. Pēc kravas izkraušanas pieņēmējs Piegādātāja transportlīdzekļa vadītāja klātbūtnē paņem Kurināmā paraugu (ņemot ne mazāk kā trīs vietās).

**5.5.** Kopējais paraugs laboratorijā tiek sadalīts divas daļās, kuras tālāk izmanto:

**5.5.1.** darba paraugs – precīza mitruma un pelnu satura noteikšanai laboratorijas

apstākļos;

**5.5.2.** rezerves paraugs – noliktava, kā kontrolparaugs līdz piegādes perioda atskaites

saskaņošanai (līdz 15 dienām);

**5.6.** Pēc kravas izkraušanas transportlīdzeklis tiek novirzīts uz svariem tukša transportlīdzekļa svēršanai. Pēc atkārtotas svēršanas informāciju par piegādāto kravu Pasūtītājs nosūtīta elektroniski par katru kravu, vai par visu piegādāto kurināmo apjomu pēc Piegādātāja izvēles. Svēršanas akts satur informāciju par:

**5.6.1.** Piegādātāja nosaukumu;

**5.6.2.** piegādes datumu un laiku (katrai kravai);

**5.6.3.** pilna un tukša transportlīdzekļa svaru;

**5.6.4**. kravas svaru (neto);

**5.6.5.** kravas identitātes numuru;

**5.6.6.** kopējais svars par piegādes periodu.

**5.7.** Svēršanas akts kalpo par pamatu piegādātā Kurināmā enerģētiskās vērtības (MWh) aprēķināšanai.

**5.8.** Enerģētisko vērtību **Qne** (MWh) aprēķina, piemērojot konversijas koeficientu (1 MWh = 3600 MJ) pēc formulas:

 Qne= [18.3 x (1 – Wn /100) – 0,02443 x Wn ] x Bn/3600

kur:

18.3– biomasas parauga sausās masas zemākā siltumspēja MJ/kg;

Wn – laboratorijā noteiktais piegādātās biomasas mitrums, %;

Bn – biomasas izmantojamā masa, kg;

0,02443 – ūdens iztvaikošanas entalpijas korekcijas koeficients pie pastāvīga spiediena, 25°C temperatūrā (ūdens iztvaikošanas siltums) (MJ/kg vienam masas mitruma procentam).

**5.9.** Enerģētisko vērtību nosaka katrai piegādātajai kravai.

**5.10.** Pasūtītājs par katru Piegādes periodu sastāda Piegādātāja piegādātā Kurināmā apjoma kopējo atskaiti (turpmāk – Piegādes perioda atskaite) un iesniedz elektroniski Piegādātājam ne vēlāk kā septītajā dienā pēc piegādes perioda beigām.

**5.11.** Ja Piegādātājs nav vienas nedēļas laikā saskaņojis Piegādes perioda atskaiti un nav iesniedzis arī motivētus rakstveida iebildumus, uzskatāms, ka Piegādātājs piekritis Pasūtītāja iesniegtajai Piegādes perioda atskaitei. Abu Pušu saskaņota Piegādes perioda atskaite par konkrēto Piegādes periodu ir pamats Piegādātāja rēķina izrakstīšanai.

**5.12**. Piegādātājs apņemas iesniegt uz Piegādes perioda atskaites pamata sastādīto rēķinu Pasūtītāja grāmatvedībai septiņu dienu laikā no atskaites saņemšanas brīža. Jebkādu domstarpību vai strīda esamība starp Pusēm par kāda Piegādes perioda atskaiti un apmaksu nekādā veidā neatbrīvo Piegādātāju no pienākuma veikt turpmākās Kurināmā piegādes saskaņā ar Līgumu.

**5.13**. Ja noteiktais mitruma saturs Kurināmā kravās pārsniedz 55%, tad Kurināmā enerģētisko vērtību koriģē pielietojot šī Līguma 2.pielikumā “Pārrēķina koeficienti” paredzētos koeficientus.

**5.14.** Ja noteiktais mitruma saturs piegādātajās kravās ir zemāks par 35%, tad enerģētisko vērtību aprēķina pēc mitruma satura 35%.

**5.15**. Ja noteiktais pelnu saturs piegādātajās kravās pārsniedz 5%, tad Kurināmā enerģētisko vērtību koriģē pielietojot šī Līguma 2.pielikumā paredzētos koeficientus.

**5.16.** Ja nav iespējams noteikt piegādātā Kurināmā svaru, t.i., nedarbojas svari, tad svaru nosaka aprēķinu ceļā, pamatojoties uz pēdējām 5 (piecām) piegādēm, kuras ir tikušas nosvērtas. Šo aprēķinu veic matemātiski dalot piegādātās kravas svaru ar piegādātajiem ber.m3 augstāk minētajām piegādēm.

**6. Kvalitātes prasības, mērījumi un kvalitātes pārbaude**

**6.1.** Kurināmā kvalitātes prasības ir noteiktas šī Līguma 1.pielikumā “Kurināmā kvalitātes prasības”. Piegādātājs apņemas piegādāt Kurināmo, kas nav ievests Latvijā no citas valsts, izņemot Eiropas Savienības valstis. Minētā prasība attiecināma arī uz izejmateriāliem no kā saražots Kurināmais.

**6.2.** Piegādātāja piegādātā Kurināmā kvalitātes rādītāji tiek noteikti pēc Kurināmā pieņemšanas un izmantošanas saskaņā ar noņemto paraugu veiktajām analīzēm.

**6.3.** Piegādātā Kurināmā sastāvā nedrīkst būt kluču un to atgriezumu, laminēta, krāsota vai lakota koka, metāla, plastmasas, akmeņu, asfalta gabalu, zemes, stikla un citu svešķermeņu piejaukumi, sāļi (NaCl) un citi svešķermeņi, kas kvalificējami kā nedegošs vai slikti degošs materiāls. Aizliegts piegādāt Kurināmo, kura sastāvā ir krāsas, lakas, koksnes ķīmiskās apstrādes līdzekļi un citas ķīmikālijas. Kurināmais nedrīkst būt sācies sadalīties, nav pieļaujama cirsmu atlieku šķeldas piegāde.

**6.4.** Ja Kurināmais neatbilst šī Līguma 6.3.apakšpunkta noteikumiem un/vai Līguma 1.pielikumā noteiktajām prasībām, tad Pasūtītājam ir tiesības atteikties no Kurināmā pieņemšanas (ja minētie apstākļi tiek konstatēti Kurināmā pieņemšanas brīdī), vai arī, ja minētie apstākļi tiek konstatēti pēc Kurināmā pieņemšanas, Pasūtītājs nekavējoties par to informē Piegādātāju un sastāda aktu, kurā norādīti konstatētie trūkumi. Piegādātāja pienākums ir novērst konstatētos trūkumus vai veikt nekvalitatīvi piegādātā Kurināmā apmaiņu pret kvalitatīvu 24 stundu laikā, ievērojot piegādes laiku no plkst. 8.00 līdz plkst. 16.00. Piegādātājam ir pienākums pēc Pasūtītāja pieprasījuma nekavējoties par saviem līdzekļiem un ar savu tehniku nodrošināt nekvalitatīvā Kurināmā izvešanu no piegādes vietas. Ja Piegādātājs nenodrošina trūkumu novēršanu vai Kurināmā apmaiņu 24 stundu laikā, kā arī gadījumos, ja nekvalitatīvo Kurināmo nav iespējams atdalīt no pārējā kurināmā, Pasūtītājs pieņem nekvalitatīvo Kurināmo par nulles vērtību.

**6.5.** Ja Pasūtītājs atsakās pieņemt Kurināmo Līguma 6.4.apakšpunktā minēto apstākļu dēļ, šāda atteikšanās nav uzskatāma par Pasūtītāja nokavējumu.

**6.6.** Piegādātājs apņemas atlīdzināt zaudējumus, ja kvalitātes prasībām neatbilstošais Kurināmais vai tā sastāvā esošie svešķermeņi ir izraisījuši kurināmā pieņemšanas iekārtu vai katla bojājumus vai citādi radījuši Pasūtītājam zaudējumus.

**6.7.** Kurināmā kvalitatīvo un kvantitatīvo rādītāju noteikšana ir Pasūtītāja pienākums, izdevumus to veikšanai sedz Pasūtītājs.

**6.8.** Pretenziju gadījumos papildus mērījumu un analīžu izdevumus sedz pretenziju iesniedzējs. Ja pretenzijas tiek atzītas par pamatotām, tad vainīgā puse atlīdzina pretenzijas iesniedzējam izdevumus 7 (septiņu ) dienu laikā pēc pretenzijas iesniedzēja pieprasījuma.

**7. Kurināmā piegādes un saņemšanas pārtraukumi**

**7.1.** Pasūtītājam un Piegādātājam nekavējoties jāpaziņo otrai Pusei par šķēršļiem, kas ir saistīti ar Kurināmā piegādi vai pieņemšanu, kā arī jāpaziņo šķēršļu novēršanas termiņi, tomēr šāda paziņošana neatbrīvo attiecīgo Pusi no saistību izpildes un atbildības pienākuma.

**7.3.** Plānotie piegādes pārtraukumi tiek noteikti, Pusēm savlaicīgi vienojoties.

**7.4.** Piegādātājs un Pasūtītājs neatbild par pārtraukumiem Kurināmā piegādē vai pieņemšanā, ko izraisījusi nepārvarama vara (atbilstoši Līguma 9.punktam).

**7.5.** Pretenzijām, kas tiek celtas pārtraukumu gadījumos, jābūt no pretenziju cēlēja puses pamatotām un pierādītām.

**8. Līguma pirmstermiņa izbeigšana**

**8.1.** Pasūtītājam ir tiesības atkāpties no Līguma, ja Piegādātājs nepiegādā Pasūtītājam vairāk nekā 30% no Kurināmā daudzuma no kopējā piegādājamā apjoma atbilstoši Pasūtītāja pasūtījumam vai atkārtoti piegādā šajā Līgumā izvirzītajām kvalitātes prasībām neatbilstošu Kurināmo.

**8.2.** Piegādātājam ir tiesības atkāpties no šī Līguma, ja Pasūtītājs kavē Līgumā noteikto piegādātā Kurināmā samaksas termiņu ilgāk nekā 30 (trīsdesmit) kalendārās dienas un ja puses nav vienojušās par samaksas termiņa pagarināšanu.

**9. Nepārvarama vara**

**9.1.** Līgumā paredzēto saistību nepildīšana vai neatbilstoša pildīšana netiek uzskatīta par Līguma noteikumu neievērošanu, ja tas ir noticis tādu apstākļu rezultātā, kuru iestāšanos Puses Līguma slēgšanas brīdī neparedzēja un arī nevarēja paredzēt, šie apstākļi ir ārpus Pušu kontroles un Puse nav spējīgi novērst tos ar jebkādiem saprātīgiem to rīcībā esošiem līdzekļiem (nepārvarama vara).

**9.2.** Līgumā par nepārvaramu varu neuzskata netipiskus laika apstākļus (ievērojami nokrišņi, sals utt.) un ceļu slēgšanu.

**9.3.** Pusei, kuras darbība, izpildot Līgumā paredzētās saistības, ir kavēta nepārvaramas varas apstākļu rezultātā, ir pienākums nekavējoties ziņot otrai Pusei par nepārvaramas varas apstākļu iestāšanos.

**9.4.** Nepārvaramas varas apstākļu pierādīšanas pienākums gulstas uz to Pusi, kas uz tiem atsaucas.

**9.5.** Ja nepārvaramas varas apstākļi ilgst vairāk kā 90 (deviņdesmit) dienas, tiek uzskatīts, ka Līguma izpilde ir kļuvusi neiespējama bez kādas Puses vainas. Šādā gadījumā nevienai no Pusēm nav tiesību pieprasīt no otra Puses zaudējumu atlīdzināšanu par Līguma nepildīšanu vai nepienācīgu pildīšanu, izņemot gadījumu, kad kāda no Pusēm apzināti ir radījis saistību izpildes nokavējumu.

**10.Pārējie noteikumi**

**10.1.** Līgums stājas spēkā ar tā noslēgšanas brīdi un ir spēkā līdz 2024.gada 31.martam. Līguma termiņa beigas neietekmē Pušu saistības un atbildības pienākumu.

**10.2.** Grozījumi šajā Līgumā var tikt izdarīti ar abu Pušu rakstisku piekrišanu.

**10.3.** Mainoties Puses nosaukumam, adresei vai citiem rekvizītiem vai, ja tiek ierosināta Puses maksātnespēja vai uzsākta tās likvidācija, reorganizācija vai apturēta tās saimnieciskā darbība, vai mainoties jebkurai citai informācijai, kurai ir nozīme šī Līguma izpildē, katra Puse apņemas nekavējoties paziņot otrai Pusei par minētajām izmaiņām.

**10.4.** Ar Līgumu saistītie dokumenti un/vai informācija starp Pusēm tiek nodota pa pastu, elektronisko pastu vai faksu, kas norādīts šajā Līgumā.

**10.5.** Puses nav tiesīgas bez otras Puses rakstveida piekrišanas nodot trešajām personām savas saistības, kas izriet no šī Līguma.

**10.6.** Līgums ir saistošs Pusēm un to tiesību un saistību pārņēmējiem.

**10.7.** Visi strīdi sakarā ar šī Līguma izpildi izskatāmi pusēm savstarpēji vienojoties, vai, ja tas nav iespējams, Latvijas Republikas normatīvajos aktos noteiktajā kārtībā.

**10.8.** Līgums sastādīts un parakstīts uz 5 (piecām) lapaspusēm, divos eksemplāros, pa vienam eksemplāram katrai pusei. Līgumam ir pievienoti 2 (divi) pielikumi, katrs uz 1 (vienas) lapas, kuri ir Līguma neatņemama sastāvdaļa:

1. pielikums “Kurināmā kvalitātes prasības”;

2. pielikums “Pārrēķina koeficienti”;

Līguma saistību izpildes nodrošinājums.

**11. Pušu rekvizīti**

**Pasūtītājs Piegādātājs**

|  |  |
| --- | --- |
| **SIA “Līvānu siltums”**Reģistrācijas Nr.40003482591Zaļā iela 39, Līvāni, Līvānu novads, LV – 5316 AS “Citadele banka” Konts: LV32PARX 0005 6433 5000 1 Kods: PARXLV22Tālrunis: 65307240, 65307245 e-pasts: livanu\_siltums@livanusiltums.lvKontaktpersona: Valērijs PigalovsTālrunis: +371 22313052e-pasts: livanu\_siltums@livanusiltums.lv**Pasūtītājs****\_\_\_\_\_\_\_\_\_\_\_\_\_\_\_\_\_\_\_\_\_**  Valdes priekšsēdētājs Valērijs Priluckis | **\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr.\_\_\_\_\_\_\_\_\_\_\_\_\_\_\_Jur. Adrese:\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_Kontaktpersona: \_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_\_\_\_\_\_\_**Piegādātājs****\_\_\_\_\_\_\_\_\_\_\_\_\_\_\_** |

**1.pielikums**

**Līgumam par šķeldas piegādi Nr.**

 Dokumenta datums ir tā elektroniskās parakstīšanas datums

**Kurināmā kvalitātes prasības**

1. Izejmateriāls – īscirtmeta stādījumi un uzglabātie mežizstrādes atlikumi;
2. Relatīvais mitrums 35% (min) - 55% (max);
3. Pelnu saturs 0 – 5% (max);
4. Frakcijas lielums:
5. lielākais pieļaujamais garums, mm 3,15 ≤ P ≤ 63 (min. 70 %) ;
6. Smalkumu frakcijas (<3,15 mm)

pieļaujamais daudzums, % līdz 15 %;

1. Sastāvs (pieļaujamie piemaisījumi)
2. koksnes miza līdz 5 % no kopējā apjoma;
3. sausas lapas, sausas skujas līdz 10 %;
4. Nav pieļaujami kluču un to atgriezumu, laminēta, krāsota vai lakota koka, metāla, plastmasas, akmeņu, asfalta gabalu, zemes, stikla un citu svešķermeņu piejaukumi, sāļi (NaCl) un citi svešķermeņi, kas kvalificējami kā nedegošs vai slikti degošs materiāls. Aizliegts piegādāt Kurināmo, kura sastāvā ir krāsas, lakas, koksnes ķīmiskās apstrādes līdzekļi un citas ķīmikālijas. Kurināmais nedrīkst būt sācies sadalīties, nav pieļaujama cirsmu atlieku šķeldas piegāde.
5. Citas prasības -

Piegādājamajai koksnes šķeldai jāatbilst MK noteikumos Nr.686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” definētajiem ilgtspējas un siltumnīcefekta gāzu emisiju ietaupījuma kritērijiem.

**Pasūtītājs Piegādātājs**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

Valdes priekšsēdētājs Valērijs Priluckis

**2.pielikums**

 **Līgumam par šķeldas piegādi Nr.**

 Dokumenta datums ir tā elektroniskās parakstīšanas datums

**Pārrēķina koeficienti**

Ja Kurināmā (šķeldas) mitrums konkrētajā kravā neatbilst Kurināmā kvalitātes prasībām, tad Kurināmā attiecīgās kravas vērtības noteikšanai tiek izmantoti šādi koeficienti.

|  |  |
| --- | --- |
| **Kravas mitrums (%)** | **Koeficients K1** |
| Līdz 55.0 | 1.0 |
| 55.1 – 56.0 | 0.9 |
| 56.1 - 57.0 | 0.8 |
| 57.1 – 58.0 | 0.7 |
| 58.1 – 59.0 | 0.6 |
|  > 59 | 0.5  |

Ja Kurināmā (šķeldas) pelnu saturs konkrētajā kravā neatbilst Kurināmā kvalitātes prasībām, tad Kurināmā attiecīgās kravas vērtības noteikšanai tiek izmantoti šādi koeficienti.

|  |  |
| --- | --- |
| **Pelnu saturs (%)** | **Koeficients K2** |
| Līdz 5.0 | 1.0 |
| 5.1 – 6.0 | 0.9 |
| 6.1 – 7.0 | 0.8 |
| 7.1 – 8.0 | 0.7 |
| 8.1 – 10.0 | 0.6 |
|  > 10 | 0.5 |

Kvalitātes prasībām neatbilstošas kravas sākotnējais uzskaites daudzums (MWh) tiek reizināts ar mitruma koeficientu K1 un pelnu satura koeficientu K2, rezultātā tie iegūts daudzums (MWh), kas kalpo par pamatu rēķina izrakstīšanai un apmaksas veikšanai.

**Pasūtītājs Piegādātājs**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

Valdes priekšsēdētājs Valērijs Priluckis

*Dokuments parakstīts ar drošu elektronisko parakstu un satur laika zīmogu.*

*Dokumenta parakstīšanas datums ir pēdējā parakstītāja laika zīmoga datums.*